टायटन चषकाच्या साखळी सामन्यांत सर्वच्या सर्व सहा सामने जिंकून दक्षिण आफ्रिकेचा संघ १२ गुणांसह पहिल्या स्थानावर राहिला. परंतू अंतिम सामन्यात भारताच्या २२० धावांचा पाठलाग करताना अनिल कुंबळे (४ बळी) आणि व्यंकटेश प्रसाद (३ बळी) यांच्या अचूक गोलंदाजीमुळे दक्षिण आफ्रिकेची अवस्था ७ बाद ९६ अशी झाली होती. त्यानंतर डेव्हिड रिचर्डसन आणि पॅट सिमकॉक्सने ८व्या गड्यासाठी ८८ धावांची भागीदारी करून संघाची धावसंख्या ७ बाद १८४ वर नेली. प्रसादला ही भागीदारी फोडण्यात यश आले, त्याने रिचर्डसनला वैयक्तिक ४३ धावांवर बाद केले आणि त्यानंतर कुंबळेने सिमकॉक्स आणि ॲलन डोनाल्डला झटपट बाद करुन संघाच्या विजयावर शिक्कामोर्तब केले. त्याआधी सचिन तेंडुलकरच्या ६७ आणि अजय जडेजाच्या ४२ चेंडूंतील ४३ धावांमुळे भारतीय संघ निर्धारित ५० षटकांत ७ बाद २२० धावांपर्यंत मजल मारु शकला.

भारत अ वि दक्षिण आफ्रिकी
बाह्यदुवे
टायटन चषक, १९९६-९७
बीसीसीआय अध्यक्षीय XI वि दक्षिण आफ्रिकी